# name
Implementació de la consulta d’infermeria prequirúrgica a l’Hospital Nostra Senyora de Meritxell d’Andorra

# metadata.dc.description[].value
Màster en Lideratge i Gestió d'Infermeria, Universitat de Barcelona. Escola Universitària d'Infermeria, curs: 2012-2013, Director: M. Rosa Girbau i García

# metadata.dc.description.abstract[].value
Objectiu: L’objectiu d’aquest estudi és mesurar l’impacte que ha tingut la implementació de la consulta d’infermeria prequirúrgica en la millora de la qualitat assistencial, estalvi econòmic i la satisfacció del personal d’infermeria i dels pacients quirúrgics. • Àmbit d’estudi:
Andorra té aproximadament 70000 habitants. L’Hospital Nostra Senyora de Meritxell, únic al territori, compta amb 150 llits d’hospitalització. L’àmbit d’estudi són els pacients ingressats als serveis quirúrgics d’hospitalització. La N aproximada és de 2215 pacients. • Metodologia: -Disseny: estudi observacional descriptiu, longitudinal i retrospectiu aleatori amb assignació de mostra no probabilística. Es van crear dos grups: el primer grup són pacients operats abans de la implantació de la consulta d’infermeria prequirúrgica, en el període de gener a juny del 2012. El segon grup està format per pacients quirúrgics visitats a la consulta d’infermeria prequirúrgica en el període de setembre del 2012 al febrer del 2013. -Instruments per recollida de dades: Per la recollida d’informació s’utilitzaran els fulls de chek-list de la consulta i d’hospitalització, les dades recollides del programa Iametrics respecte hores d’ingrés prequirúrgiques i hores d’ingrés hospitalari, el qüestionari de satisfacció per pacients i el qüestionari d’opinió del personal sobre la implementació de la consulta d’infermeria prequirúrgica. -Tipus d’anàlisi estadístic: La comparació i anàlisi de les variables no paramètriques i contínues en escala ordinal amb mostra gran es realitzarà a partir de la T d’Student amb el test de F-Fisher, la U de Mann-Whitney i la Chi quadrat de Pearson.

# metadata.dc.source[].value
Màster Oficial - Lideratge i Gestió dels Serveis d'Infermeria

# metadata.dc.title[].value
Implementació de la consulta d’infermeria prequirúrgica a l’Hospital Nostra Senyora de Meritxell d’Andorra